Document ID: 31987R4160

Uredba Komisije (EGS) št. 4160/87
z dne 29. decembra 1987
o spremembi uredb Sveta (EGS) št. 391/68 in št. 2764/75 zaradi uvedbe kombinirane nomenklature
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], kakor je bila spremenjena z Uredbo (EGS) št. 3985/87 [2], in zlasti drugega pododstavka člena 15(1) Uredbe,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [3], kakor je bila nazadnje spremenjena z Uredbo (EGS) št. 3906/87 [4], in zlasti člena 4(6) Uredbe,
ker od 1. januarja 1988 Uredba (EGS) št. 2658/87 na podlagi harmoniziranega sistema uvaja kombinirano nomenklaturo blaga, ki bo v skladu z zahtevami tako skupne carinske tarife, kot tudi zunanje trgovinske statistike Skupnosti;
ker je treba Uredbo Komisije (EGS) št. 391/68 z dne 1. aprila 1968 o podrobnih pravilih za intervencijski nakup prašičjega mesa [5], kakor je bila nazadnje spremenjena z Uredbo (EGS) št. 912/71 [6], in Uredbo Sveta (EGS) št. 2764/75 z dne 29. oktobra 1975 o pravilih za izračunavanje dela prelevmana na prašičje trupe [7], kakor je bila nazadnje spremenjena z Uredbo (EGS) št. 1475/86 [8], prilagoditi tako, da se upošteva uporabo nove kombinirane nomenklature, ki temelji na harmoniziranem sistemu;
ker so ukrepi, predvideni s to uredbo, v skladu z mnenjem Upravljalnega odbora za prašičje meso,
SPREJELA NASLEDNJO UREDBO:
Člen 1
Priloga k Uredbi (EGS) št. 391/68 se nadomesti s Prilogo k tej uredbi.
Člen 2
Člen 3a Uredbe (EGS) št. 2764/75 se nadomesti z naslednjim:
"Člen 3a
"Prašičji trupi" pomenijo trupe ali polovice domačih prašičev, ki so izkrvavljeni in eviscerirani, in iz katerih so odstranjene ščetine in parklji. Polovice se dobi iz celih trupov razdeljenih po sredini vratnih, hrbtnih, ledvenih in križnih vretenc in po sredini prsnice in ishiopubične simfize. Ti trupi in polovice so lahko z ali brez glave, nog, ledvične maščobe, ledvic, repa ali trebušne prepone. Polovice so lahko z ali brez hrbtenjače, možganov ali jezika. Trupi in polovice svinj so lahko z mlečnimi žlezami ali brez njih."
Člen 3
Ta uredba začne veljati 1. januarja 1988.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. decembra 1987

Labels: 3
15
17